# ברוס הגדול מכולם

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ברוס הגדול מכולם
שם הסרט במקור: | Bruce Almighty
בימוי: | טום שדיאק
הפקה: | גארי ברבר רוג'ר ביאנבאום
תסריט: | סטיב קורן מארק או'קיפי סטיב אודקרק
שחקנים ראשיים: | ג'ים קארי מורגן פרימן ג'ניפר אניסטון סטיב קארל
חברת הפצה: | יוניברסל סטודיוס בארצות הברית בואנה ויסטה וטאצ'סטון פיקצ'ר בשאר העולם
יצא לאקרנים בתאריך: | 23 במאי 2003, ארצות הברית
משך הקרנה: | 101 דקות
שפת הסרט: | אנגלית
תקציב: | $80,000,000
מוזיקה: | ג'ון דבני
פרסים: | {{{פרסים}}}
דף הסרט ב-IMDb

ברוס הגדול מכולם הוא סרט קולנוע שובר קופות, הוא משתייך לז'אנר סרטי הקומדיה-פעולה, בוים על ידי תום שדיאק ונכתב על ידי סטיב קורן, מרק' או'קיפי וסטיב אודקרק. בסרט מככבים ג'ים קארי, ג'ניפר אניסטון ומורגן פרימן.

הסיסמה של הסרט היא "האם נשים מבטחנו בברוס?" (כהקבלה למשפט "באלוהים נשים מבטחנו"), וכן סיסמה פחות ידועה "השכן ממול נהפך ליושב מעלה". זהו הסרט השלישי שנעשה בשותפות בין ג'ים קארי ותום שדיאק, כאשר השניים הראשונים הם אייס ונטורה, ושקרן שקרן.

כשהסרט יצא לאקרנים באמריקה בסוף מאי 2003, הוא הגיע למקום הראשון בין הסרטים שוברי הקופות, עם מכירות כרטיסים בשווי של 85.7 מיליון דולר. סכום גבוה יותר מאשר מכירת הכרטיסים ביום הראשון של הקרנת הסרט פרל הרבור. עד שהסרט כבר לא הוקרן בדצמבר 2003, הוא כבר הספיק לגרוף 242 מיליון דולר בארצות הברית ובשאר העולם 562 מיליון דולר, וכך שבר את שיא ההכנסה לסרט מסוג קומדיה-פעולה. כמו כן הסרט קיבל ביקורות טובות לסרט מסוגו, והיה לסרט המצליח ביותר של ג'ים קארי מאז סרטו משנת 2000, "הגרינץ'" (סרט שגם הופץ על ידי יוניברסל).

## [עריכה] עלילה

| פרטי עלילה ("ספוילרים") מופיעים בהמשך.

בורס נולן (ג'ים קארי) הוא כתב חדשות בערוץ 7 של איי-וויטנס ניווס בבאפלו שבניו יורק, הנכשל להשיג את משרת מנחה החדשות שלה הוא כה משתוקק. לאחר מספר תקריות של מזל רע (וביניהן התפרצות זעם בשידור חי שמובילה לפיטוריו) הוא מתלונן לאלוהים שהוא מתייחס אליו באופן לא הוגן ושהוא עושה עבודה גרועה. לאחר מכן אלוהים (מורגן פרימן) יוצר קשר עם ברוס (מחייג אליו לביפר) ומעניק לו כוחות-על כדי לבדוק אם הוא יוכל לעשות עבודה טובה יותר ממנו. ברוס במהרה מנצל לרעה את כוחותיו החדשים למטרות רווח אישי, ורק אחר כך נזכר שהוא צריך לדאוג גם לבעיותיהם של אחרים. בינתיים, ברוס מסכן את הקשר שלו עם חברתו גרייס קונלי (ג'ניפר אניסטון) בהתנהגות האנוכית שלו. בסוף, ברוס מבין שעדיף להשאיר לאלוהים את כוחו ועבודתו, ומבקש מאלוהים באדיבות שייקח שליטה על חייו.

ברוס מקרב את הירח אל כדור הארץ במהלך ארוחה רומנטית בינו לבין גרייס, הוא גורם למכונית הפשוטה שלו להפוך למכונית ספורט יוקרתית ומשטה באנשים נוספים. בכל משדר חדשות שבו הוא מדווח מהשטח קורה משהו מדהים ובלתי יאומן. באמצע דיווח על מזג האוויר של מחר נופל לפתע מטאור ענקי מטרים ספורים מברוס. הודות לכל ההתרחשויות המדהימות במהלך תשדירי החזאות שלו הוא נהפך למיסטר אקסטרים (אדון הבלתי רגיל). בהמשך הסרט רואים שמעשיו של ברוס משפיעים עליו לרעה ברגע שאלוהים לוקח ממנו את כוחותיו. לאחר שהוא מקבל את משרת מנחה החדשות, מסתבר שאותו המטאור שנפל מטרים ממנו בשידור התחזית פגע בקווי חשמל והשידור נקטע. כמו כן, עקב הזזת הירח נוצר שינוי בגבהי השפל והגאות שמשפיעים על כל העולם.

הסרט מתאר את אלוהים כאדם חכם וזקן. אלוהים מצטט שורה מסרט אחר של ג'ים קארי (אייס ונטורה), ואומר לברוס שאם הוא רוצה, ברוס יכול לתקן את כל הבעיות בעולם בכמה דקות, ביודעו היטב מניסיון של אלפי שנים שהוא לא יכול. אלוהים גם מפיץ בהופעותיו בסרט אור נעים. ברוס מקבל מאות מיליוני תפילות, לפי דבריו של אלוהים רק מהעיירה שלו. בגלל שנמאס לו לשמוע תפילות ללא הפסקה (הוא שומע מספר תפילות במקביל), הוא גורם לכל התפילות להגיע לתוכנה אצלו במחשב כהודעות דואר אלקטרוני. בסוף היום הוא עובר על כל ההודעות ומחליט לענות בחיוב לכל התחינות והבקשות. באופן מיידי כל תושבי העיירה מתעשרים, נהיים מאושרים או זוכים כולם בבת אחת בלוטו. מי שצריך להאזין לכל התפילות של כל העולם, יכול רק לדמיין איך אלוהים מרגיש. כך ברוס מסוגל להבין כמה עבודה מוטלת על אלוהים בשמירה ובהשגחה על כולם. העניין בולט בשיח בין השניים:

ברוס: "איך אתה מצליח לגרום לכל כך הרבה אנשים לאהוב אותך מבלי להשפיע על רצונם החופשי?"

אלוהים: "ברוך הבא לעולמי."

ולאחר סצנה נוספת של שמיעת תפילות:

אלוהים: "עשית הרבה בלגן, אה?"

ברוס: "פשוט נתתי להם מה שהם רצו. (ברוס פשוט השיב בחיוב לכל התפילות שנשלחו אליו)."

אלוהים: "כן, אבל ממתי כל אחד יודע מה הוא רוצה?"

| פרטי עלילה ("ספוילרים") לא יופיעו בהמשך.

## [עריכה] מחלוקת וביקורת על הסרט

- הסרט הוחרם במצרים בשל לחץ של חוגים אסלאמיים קנאים שהתנגדו לכך שאלוהים מוצג בדמותו של אדם.
- הייתה גם מחאה עזה מצד פלג קטן אך קולני, האוכלוסייה המוסלמית החופשית במלזיה. הממשלה לא החרימה את הסרט, והסרט ברוס הגדול מכולם עדיין מככב מידי פעם, אף על פי שהוא נערך רבות, בשידורי הטלוויזיה המלזית בלווין.
- יש שטענו שרוברט באוץ', המחבר של הספר Almighty me, הוא היוצר המקורי של עלילת הסרט ברוס הגדול מכולם, בהתבסס על הדמיון בין הספר לסרט. עם זאת, לבאוץ' אין זכות על כתיבה רשמית של הסיפור.
- באיראן, הרשויות השתילו בסרט קטעי תעמולה אסלאמים. כך לדוגמה, דמותו של מורגן פרימן (אלוהים) מופיעה בסוף ומהדהדת את דברי הנבואה על חזרתו של המהדי.

## [עריכה] טריוויה

- הסרט צולם באותם אתרי הצילום של הסרט בחזרה לעתיד, כפי שניתן לראות כאשר כל תושבי העיירה משתגעים (אם כי בניין השעון המפורסם כוסה), וכן האתר שבו גרייס רצה צולם באותו הרחוב שבו בסרט בחזרה לעתיד מארטי מק'פליי עקב אחרי אביו לבית של לוריין כשהוא חזר לשנת 1955.
- המפיץ הבינלאומי של "ברוס הגדול מכולם", הפצת בואנה ויסטה, הוא תאגיד אח של סניף התקשורת WKBW-TV (תחנת השידור שמופיעה בסרט).
- מעון היום שגרייס עובדת בו, צולם באותו בית ספר שהשתמשו בו בסרט "שקרן שקרן", סרט אחר של קארי שאף הוא הופץ על ידי חברת יוניברסל.
- המכונית מסוג סלין אס-7 שג'ים נוהג בה בסרט היא בבעלותו.
- הפוסטר הבריטי של הסרט היה הציור "יצירתו של אדם" שמופיע בקפלה הסיסטינית, אבל ג'ים קארי מופיע במקומו של אדם.

### [עריכה] מספרי הטלפון

הסרט גרם למחלוקת מפני שאלוהים יצר קשר עם ברוס בעזרת קו טלפון אמיתי, במקום במספר טלפון בדוי שמתחיל בספרות 555. מספר הטלפון המקורי היה 776-2323, ולא הוסיפו לו אזור חיוג. כמה אנשים באמריקה שחולקים את המספר הזה קיבלו מאות שיחות טלפון מאנשים שאמרו שהם רוצים לדבר עם אלוהים. למרבה הפלא, חלק מהשיחות הגיעו לכנסייה בסטנפורד שבצפון קרוליינה, שהכומר שלה חולק את השם הפרטי של הדמות שאותה מגלם ג'ים קארי בסרט (ברוס).

המפיקים העירו שהמספר שנבחר לא היה בשימוש באזור החיוג שבו מתרחשת עלילת הסרט, אבל הם לא בדקו אם המספר לא קיים באזורים אחרים. בגרסאות הטלוויזיה והדי.וי.די שינו את התצוגה של הביפר (שבו מופיע מספר הטלפון של אלוהים כשהוא יוצר קשר עם ברוס) למספר 555-0123, והקול שאומר "ובכן, שלום, 555-0123" אינו הקול של ג'ים קארי.

## [עריכה] סרט ההמשך

סרט ההמשך "איוואן הגדול מכולם", נמצא כרגע בהפקה, ובו יככב השחקן סטיב קארל, שהיה לו תפקיד משני בסרט ברוס הגדול מכולם כאיוואן, המתחרה הנתעב של ברוס על תפקיד מנחה החדשות. ג'ים קארי וג'ניפר אניסטון סירבו לגלם שנית את תפקידם בסרט הראשון, אם כי מורגן פרימן חוזר בתפקיד אלוהים. ההפקה החלה בשנת 2006. בסרט יהיה ככל הנראה מבול גדול נוסף, כאשר איוואן בקסטר (קאראל) ייבחר על ידי אלוהים לבנות תיבה גדולה כדי לשרוד את המבול. בסרט ההמשך יככבו גם לורן גראהם וג'ון גודמן.

## [עריכה] קישורים חיצוניים

- האתר הרשמי
- ברוס הגדול מכולם, במסד־הנתונים הקולנועיים IMDb (אנגלית)

מקור: http://he.wikipedia.org../../../%D7%91/%D7%A8/%D7%95/%D7%91%D7%A8%D7%95%D7%A1_%D7%94%D7%92%D7%93%D7%95%D7%9C_%D7%9E%D7%9B%D7%95%D7%9C%D7%9D.html

קטגוריות: סרטי פעולה | סרטי קומדיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Español
- Suomi
- Français
- Hrvatski
- Italiano
- 日本語
- Nederlands
- Polski
- Русский
- Svenska
- Türkçe
- Українська